CELEX: 32014D0012
Language: sl
Date: 2014-01-14 00:00:00
Title: 2014/12/EU: Izvedbeni sklep Komisije z dne 14. januarja 2014 o spremembi Sklepa 2010/221/EU glede nacionalnih ukrepov za preprečevanje vnosa nekaterih bolezni vodnih živali v dele Irske, Finske, Švedske in Združenega kraljestva (notificirano pod dokumentarno številko C(2014) 26)  Besedilo velja za EGP

16.1.2014   
            
            
               SL
            
            
               Uradni list Evropske unije
            
            
               L 11/6
            
         
      IZVEDBENI SKLEP KOMISIJE
   
   z dne 14. januarja 2014
   o spremembi Sklepa 2010/221/EU glede nacionalnih ukrepov za preprečevanje vnosa nekaterih bolezni vodnih živali v dele Irske, Finske, Švedske in Združenega kraljestva
   (notificirano pod dokumentarno številko C(2014) 26)
   (Besedilo velja za EGP)
   (2014/12/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) ter zlasti člena 43(2) Direktive,
   ob upoštevanju naslednjega:
   
               (1)
            
            
               Sklep Komisije 2010/221/EU (2) dovoljuje nekaterim državam članicam, da uvedejo omejitve za dajanje na trg in uvoz pošiljk navedenih živali, da preprečijo vnos nekaterih bolezni na njihovo ozemlje, če dokažejo, da so njihovo ozemlje oziroma nekatera razmejena območja njihovega ozemlja prosta takih bolezni. Poleg tega lahko države članice, ki imajo odobren program izkoreninjenja, uporabljajo iste omejitve do 31. decembra 2013.
            
         
               (2)
            
            
               Sklep 2010/221/EU določa, da se države članice in njihovi deli iz Priloge I k navedenemu sklepu štejejo za proste bolezni iz navedene priloge. Poleg tega so bili s Sklepom 2010/221/EU odobreni programi izkoreninjenja, ki so jih države članice sprejele za območja in bolezni iz Priloge II k navedenemu sklepu. Z navedenim sklepom so bili prav tako odobreni programi nadzora ostreidnega herpesvirusa 1 μvar (OsHV- 1 μvar), ki so jih nekatere države članice sprejele za območja iz Priloge III k navedenemu sklepu.
            
         
               (3)
            
            
               Nekateri celinski deli ozemlja Finske in vsi celinski deli ozemlja Švedske so navedeni v Prilogi II k Sklepu 2010/221/EU kot ozemlja z odobrenim programom izkoreninjenja bakterijskega nefritisa.
            
         
               (4)
            
            
               Obalni deli ozemlja Švedske so navedeni v Prilogi II k Sklepu 2010/221/EU kot ozemlja z odobrenim programom izkoreninjenja virusa nalezljive nekroze trebušne slinavke.
            
         
               (5)
            
            
               Finska je Komisijo obvestila, da je bil dosežen napredek v zvezi s programom izkoreninjenja bakterijskega nefritisa. Od leta 2012 ni bilo odkritih nobenih novih izbruhov bakterijskega nefritisa na območju, na katerem se izvaja program izkoreninjenja bakterijskega nefritisa. Za dve ribogojnici še naprej veljajo omejitve, saj sta še vedno v postopku čiščenja in končnega testiranja za potrditev statusa brez bakterijskega nefritisa. Zato je Finska zahtevala podaljšanje obdobja, v katerem lahko uvede omejitve za dajanje na trg in uvoz pošiljk nekaterih živali iz akvakulture na območja njenega ozemlja, kjer se izvaja program izkoreninjenja bakterijskega nefritisa v skladu s Sklepom 2010/221/EU, da bo lahko zaključila odobren program izkoreninjenja.
            
         
               (6)
            
            
               Švedska je Komisiji sporočila, da je bila v zadnjih treh letih nadzora območij, kjer se izvaja odobren program izkoreninjenja, le ena ribogojnica pozitivna na bakterijski nefritis. Navedena ribogojnica je bila od takrat izpraznjena, čiščenje in razkuževanje pa se trenutno izvajata. Zaradi navedenega stanja je Švedska sporočila, da bo območje njenega ozemlja iz Priloge II k Sklepu 2010/221/EU ocenjeno v letu 2014. Zato je Švedska zahtevala podaljšanje obdobja, v katerem lahko uvede omejitve za dajanje na trg in uvoz pošiljk nekaterih živali iz akvakulture na območja njenega ozemlja, kjer se izvaja program izkoreninjenja bakterijskega nefritisa v skladu s Sklepom 2010/221/EU, da bo lahko zaključila odobren program izkoreninjenja.
            
         
               (7)
            
            
               Na podlagi informacij, ki sta jih predložili Finska in Švedska, je primerno podaljšati obdobje, v katerem navedeni državi članici lahko uvedeta omejitve za dajanje na trg in uvoz, kot so določene v Sklepu 2010/221/EU. Ker pa izkoreninjenje še ni bilo popolnoma doseženo kljub dejstvu, da se nacionalni programi izkoreninjenja izvajajo že precej dolgo, je treba primernost nacionalnih ukrepov ponovno oceniti. Možnost uvedbe navedenih omejitev bi bilo zato treba podaljšati za dodatni dve leti, da se omogoči takšna ponovna ocena.
            
         
               (8)
            
            
               Finska in Švedska sta zaprosili za oceno nadaljnjega pristopa in obsega programov nadzora in izkoreninjenja nalezljive nekroze trebušne slinavke. Na podlagi trenutnega stanja se opredelitev nalezljive nekroze trebušne slinavke razlaga tako, da vključuje vse genomske skupine virusa nalezljive nekroze trebušne slinavke. Ker je samo za seve virusa nalezljive nekroze trebušne slinavke iz genomske skupine 5 znano, da povzročajo umrljivost in klinično bolezen pri gojenih salmonidih v Evropi, se drugih genomskih skupin ne bi smelo vključiti v navedena programa izkoreninjenja. Odločitev o tem se lahko sprejme samo na podlagi obsežne znanstvene ocene. Dokler se taka ocena ne zaključi, je primerno podaljšati potekajoče programe izkoreninjenja nalezljive nekroze trebušne nekroze. Zato bi bilo treba tudi za ta namen možnost uvedbe omejitev za dajanje na trg in uvoz, kot je določeno v Sklepu 2010/221/EU, podaljšati za dodatni dve leti.
            
         
               (9)
            
            
               V Prilogi III k Sklepu 2010/221/EU je trenutno navedenih devet kompartmentov na ozemlju Irske z odobrenim programom nadzora ostreidnega herpesvirusa 1 μνar (OsHV-1 μνar).
            
         
               (10)
            
            
               Irska je Komisijo obvestila o odkritju virusa OsHV-1 μνar v treh od navedenih kompartmentov, in sicer v kompartmentu 8: Dunmanus Bay, kompartmentu 9: Kinsale Bay in kompartmentu 6: Ballylongford Bay. Zato bi bilo treba kompartmenta 8 in 9 črtati s seznama iz Priloge III k Sklepu 2010/221/EU, geografsko razmejitev kompartmenta 6 na navedenem seznamu pa spremeniti.
            
         
               (11)
            
            
               Združeno kraljestvo je Komisijo obvestilo o izjavi o razglasitvi statusa brez virusa OsHV-1 μvar za celotno obalo Združenega kraljestva, vključno z otokom Guernsey, razen Whitstable Bay v Kentu, Blackwater Estuary v Essexu in Poole Harbour v Dorsetu. Območje Larne Lough na Severnem Irskem je bilo tudi vključeno v navedeno izjavo. Navedena izjava je v skladu z zahtevami za razglasitev statusa brez bolezni iz Direktive 2006/88/ES. Zato bi bilo treba ozemlje Združenega kraljestva, razen Whitstable Bay v Kentu, Blackwater estuary v Essexu, Poole Harbour v Dorsetu ter Dundrum Bay, Killough Bay, Lough Foyle, Carlingford Lough in Strangford Lough Bay na Severnem Irskem razglasiti za proste ostreidnega herpesvirusa-1 μvar (OsHV-1 μvar).
            
         
               (12)
            
            
               Člen 3(2) veljavnega Sklepa 2010/221/EU omejuje obdobje za izvajanje nekaterih nacionalnih ukrepov v skladu s členom 43 Direktive 2006/88/ES do 31. decembra 2013. Za preprečitev kakršne koli prekinitve izvajanja teh ukrepov bi bilo treba navedene spremembe začeti uporabljati s 1. januarjem 2014.
            
         
               (13)
            
            
               Sklep 2010/221/EU bi bilo zato treba ustrezno spremeniti.
            
         
               (14)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Sklep 2010/221/EU se spremeni:
   
               1.
            
            
               v členu 3(2) se datum „31. decembra 2013“ nadomesti z datumom „31. decembra 2015“;
            
         
               2.
            
            
               prilogi I in III k Sklepu 2010/221/ES se spremenita v skladu s Prilogo k temu sklepu.
            
         Člen 2
   Ta sklep se uporablja od 1. januarja 2014.
   Člen 3
   Ta sklep je naslovljen na države članice.
   
      V Bruslju, 14. januarja 2014
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (UL L 98, 20.4.2010, str. 7).
   
      PRILOGA
      Sklep 2010/221/EU se spremeni:
      
                  1.
               
               
                  Priloga I k Sklepu 2010/221/ES se nadomesti z naslednjim:
                  
                     „PRILOGA I
                     
                        Države članice in območja, ki se štejejo kot prosti bolezni iz preglednice in ki so odobreni za nacionalne ukrepe za preprečevanje vnosa navedenih bolezni v skladu s členom 43(2) Direktive 2006/88/ES
                     
                     
                                 Bolezen
                              
                              
                                 Država članica
                              
                              
                                 Oznaka
                              
                              
                                 Geografska meja območja z odobrenimi nacionalnimi ukrepi
                              
                           
                                 Spomladanska viremija pri krapih (SVC)
                              
                              
                                 Danska
                              
                              
                                 DK
                              
                              
                                 Celotno ozemlje
                              
                           
                                 Irska
                              
                              
                                 IE
                              
                              
                                 Celotno ozemlje
                              
                           
                                 Madžarska
                              
                              
                                 HU
                              
                              
                                 Celotno ozemlje
                              
                           
                                 Finska
                              
                              
                                 FI
                              
                              
                                 Celotno ozemlje
                              
                           
                                 Švedska
                              
                              
                                 SE
                              
                              
                                 Celotno ozemlje
                              
                           
                                 Združeno kraljestvo
                              
                              
                                 UK
                              
                              
                                 Celotno ozemlje Združenega kraljestva; ozemlja Guernseyja, Jerseyja in otoka Man
                              
                           
                                 Bakterijski nefritis (BKD)
                              
                              
                                 Irska
                              
                              
                                 IE
                              
                              
                                 Celotno ozemlje
                              
                           
                                 Združeno kraljestvo
                              
                              
                                 UK
                              
                              
                                 Ozemlje Severne Irske; ozemlja Guernseyja, Jerseyja in otoka Man
                              
                           
                                 Nalezljiva nekroza trebušne slinavke (IPN)
                              
                              
                                 Finska
                              
                              
                                 FI
                              
                              
                                 Celinski deli ozemlja
                              
                           
                                 Švedska
                              
                              
                                 SE
                              
                              
                                 Celinski deli ozemlja
                              
                           
                                 Združeno kraljestvo
                              
                              
                                 UK
                              
                              
                                 Ozemlje otoka Man
                              
                           
                                 Okužba z Gyrodactylus salaris (GS)
                              
                              
                                 Irska
                              
                              
                                 IE
                              
                              
                                 Celotno ozemlje
                              
                           
                                 Finska
                              
                              
                                 FI
                              
                              
                                 Povodji Tenojoki in Näätämönjoki; povodja Paatsjoki, Luttojoki in Uutuanjoki se štejejo za varovalni pas.
                              
                           
                                 Združeno kraljestvo
                              
                              
                                 UK
                              
                              
                                 Celotno ozemlje Združenega kraljestva; ozemlja Guernseyja, Jerseyja in otoka Man
                              
                           
                                 Ostreidni herpesvirus 1 μνar (OsHV-1 μνar)
                              
                              
                                 Združeno kraljestvo
                              
                              
                                 UK
                              
                              
                                 Ozemlje Združenega kraljestva, razen Whitstable Bay v Kentu, Blackwater Estuary v Essexu in Poole Harbour v Dorsetu.
                                 Ozemlje Severne Irske: območje Larne Lough.
                                 Ozemlje Guernseyja“
                              
                           
               
            
                  2.
               
               
                  Priloga III k Sklepu 2010/221/ES se nadomesti z naslednjim:
                  
                     „PRILOGA III
                     
                        Države članice in območja s programi nadzora ostreidnega herpesvirusa 1 μνar (OsHV-1 μνar), ki imajo odobritev za sprejetje nacionalnih ukrepov za nadzor navedene bolezni v skladu s členom 43(2) Direktive 2006/88/ES
                     
                     
                                 Bolezen
                              
                              
                                 Država članica
                              
                              
                                 Oznaka
                              
                              
                                 Geografska meja območja z odobrenimi nacionalnimi ukrepi (države članice, območja in kompartmenti)
                              
                           
                                 Ostreidni herpesvirus 1 μνar (OsHV-1 μνar)
                              
                              
                                 Irska
                              
                              
                                 IE
                              
                              
                                 Kompartment 1: Sheephaven Bay
                                 Kompartment 2: Gweebara Bay
                                 Kompartment 3: Killala, Broadhaven in Blacksod bays
                                 Kompartment 4: Streamstown Bay
                                 Kompartment 5: Bertraghboy in Galway bays
                                 Kompartment 6: Poulnasharry in Askeaton bays
                                 Kompartment 7: Kenmare Bay
                              
                           
                                 Združeno kraljestvo
                              
                              
                                 UK
                              
                              
                                 Ozemlje Velike Britanije, razen Whitstable Bay v Kentu, Blackwater Estuary v Essexu in Poole Harbour v Dorsetu.
                                 Ozemlje Severne Irske, razen Dundrum Bay, Killough Bay, Lough Foyle, Carlingford Lough in Strangford Lough.
                                 Ozemlje Guernseyja“